b"\n_START_ARTICLE_\nPatrankinis kateris\n_START_PARAGRAPH_\nPatrankinis kateris (angl. Motor Gun Boat)\xc2\xa0\xe2\x80\x93 ma\xc5\xbe\xc5\xb3 karo laiv\xc5\xb3 klas\xc4\x97 D. Britanijos Karali\xc5\xa1kajame kariniame laivyne Antrojo pasaulinio karo metais. Patrankiniai kateriai konstrukcija labai pana\xc5\xa1\xc5\xabs \xc4\xaf torpedinius katerius, bet j\xc5\xb3 pagrindinis ginklas ne torpedos, o keli\xc5\xb3 kalibr\xc5\xb3 patrankos. D\xc4\x97l ma\xc5\xbeo dyd\xc5\xbeio, didelio grei\xc4\x8dio ir manevringumo sunkus taikinys torpediniams kateriams ar bombone\xc5\xa1iams. Netinkami naudoti audringais orais. \xc4\xaegulos didel\xc4\x97s, iki 30 \xc5\xbemoni\xc5\xb3, nes j\xc5\xb3 reikia patrankomis \xc5\xa1audyti.\n_START_SECTION_\nVeiksmai karo metu\n_START_PARAGRAPH_\nAntrojo pasaulinio karo prad\xc5\xbeioje patrankiniai kateriai pietin\xc4\x97je ir rytin\xc4\x97je D. Britanijos pakrant\xc4\x97se buvo naudojami laivams saugoti nuo vokie\xc4\x8di\xc5\xb3 torpedini\xc5\xb3 kateri\xc5\xb3. Tam jie buvo naudojami ir po Normandijos i\xc5\xa1silaipinimo._NEWLINE_Vidur\xc5\xbeemio j\xc5\xabroje patrankiniai kateriai buvo naudojami Italijos ir Vokietijos laivybai blokuoti. Jie veik\xc4\x97 bendrose flotil\xc4\x97se su torpediniais brit\xc5\xb3 ir amerikie\xc4\x8di\xc5\xb3 kateriais ir 1943\xc2\xa0m. trikd\xc4\x97 krovini\xc5\xb3 siuntim\xc4\x85 i\xc5\xa1 Italijos \xc4\xaf \xc5\xa0iaur\xc4\x97s Afrik\xc4\x85._NEWLINE__NEWLINE_Po to jie par\xc4\x97m\xc4\x97 i\xc5\xa1silaipinimus Sicilijoje, Sardinijoje, Korsikoje ir Elboje. I\xc5\xa1 \xc5\xa1i\xc5\xb3 sal\xc5\xb3 patrankiniai kateriai iki 1944\xc2\xa0m. vidurio patruliavo vakarin\xc4\x97se Italijos pakrant\xc4\x97se ir atakuodavo smulkius kabota\xc5\xbeinius laivus ir vokie\xc4\x8di\xc5\xb3 torpedinius katerius._NEWLINE__NEWLINE_U\xc5\xbe\xc4\x97mus didel\xc4\x99 Italijos dal\xc4\xaf dalis flotili\xc5\xb3 (pvz., 56-oji) atsilaisvino, tad buvo pasi\xc5\xb3stos \xc4\xaf Adrijos j\xc5\xabr\xc4\x85, kur Jugoslavijos pakrant\xc4\x97s salose r\xc4\x97m\xc4\x97 partizanus._NEWLINE_D. Britanijos karinio laivyno patrankini\xc5\xb3 kateri\xc5\xb3 oficialiuose pavadinimuose nebuvo prefikso HMS, nes jie laikyti ma\xc5\xbeais kateriais. Prireikus oficialiai pavadinti vartodavo prefiks\xc4\x85 HMMGB (Her Majesty Motor Gun Boat 'Jos Didenyb\xc4\x97s Motorinis Patrankinis kateris'). Kateri\xc5\xb3 \xc4\xafgulos savo laivus paprastai vadindavo numeriais._NEWLINE_1947\xc2\xa0m. kateris MGB 2009 tapo pirmuoju pasaulyje karo laivu su duj\xc5\xb3 turbina\xc2\xa0\xe2\x80\x93 jame buvon \xc4\xafrengta Metrovick duj\xc5\xb3 turbina."